CELEX: 52017PC0722
Language: hu
Date: 2017-12-01
Title: Javaslat A TANÁCS HATÁROZATA az egyrészről az Európai Közösség és annak tagállamai, másrészről a Mexikói Egyesült Államok közötti gazdasági partnerségi, politikai koordinációs és együttműködési megállapodáshoz csatolt, a Horvát Köztársaság Európai Unióhoz való csatlakozására figyelemmel készült harmadik kiegészítő jegyzőkönyvnek az Európai Unió nevében történő aláírásáról és ideiglenes alkalmazásáról

EURÓPAI BIZOTTSÁG
            Brüsszel, 2017.12.1.
            COM(2017) 722 final
            2017/0318(NLE)
            Javaslat
            A TANÁCS HATÁROZATA
            az egyrészről az Európai Közösség és annak tagállamai, másrészről a Mexikói Egyesült Államok közötti gazdasági partnerségi, politikai koordinációs és együttműködési megállapodáshoz csatolt, a Horvát Köztársaság Európai Unióhoz való csatlakozására figyelemmel készült harmadik kiegészítő jegyzőkönyvnek az Európai Unió nevében történő aláírásáról és ideiglenes alkalmazásáról
            
               
         
         
            
               INDOKOLÁS
            
            
               1.A JAVASLAT HÁTTERE
            
            
               •A javaslat indokai és céljai
            
            
               Az egyrészről az Európai Közösség és tagállamai, másrészről a Mexikói Egyesült Államok között létrejött gazdasági partnerségi, politikai koordinációs és együttműködési megállapodást (a továbbiakban: globális megállapodás) 1997. december 8-án aláírták és 2000. október 1-jén hatályba lépett. 
            
            
               A mellékelt javaslat a globális megállapodáshoz csatolt, a Horvát Köztársaság Európai Unióhoz történő csatlakozásának figyelembevétele céljából készült harmadik kiegészítő jegyzőkönyv (a továbbiakban: jegyzőkönyv) aláírásának és ideiglenes alkalmazásának jogi eszköze.
            
            
               A Horvát Köztársaság csatlakozási okmánya 6. cikkének (2) bekezdése értelmében Horvátország vállalta, hogy csatlakozik az Európai Unió és tagállamai, valamint egy vagy több harmadik ország által aláírt vagy megkötött megállapodásokhoz. Ha konkrét megállapodások másként nem rendelkeznek, Horvátország ezekhez a meglévő megállapodásokhoz a tagállamok nevében egyhangúlag eljáró Tanács és az érintett harmadik országok által megkötött jegyzőkönyvek útján csatlakozik.
            
            
               A Tanács 2012. szeptember 14-én
                  1
                felhatalmazta a Bizottságot, hogy az érintett harmadik országokkal a vonatkozó jegyzőkönyvek elfogadására irányuló tárgyalásokat kezdjen. A Mexikóval folytatott tárgyalások sikeresen lezárultak. 
            
            
               A javasolt jegyzőkönyv az EU–Mexikó globális megállapodás szerződő feleként foglalja magában a Horvát Köztársaságot. A globális megállapodás és a záróokmány szövegének horvát nyelvű változata a megállapodás egyéb nyelvű változatára vonatkozókkal megegyező feltételek mellett válik hitelessé.
            
            
               
                  A Bizottság a tárgyalások kimenetelét kielégítőnek tekinti és javasolja a mellékelt tanácsi határozat Tanács általi elfogadását. 
               
            
            
               2017/0318 (NLE)
            
            
               Javaslat
            
            
               A TANÁCS HATÁROZATA
            
            
               az egyrészről az Európai Közösség és annak tagállamai, másrészről a Mexikói Egyesült Államok közötti gazdasági partnerségi, politikai koordinációs és együttműködési megállapodáshoz csatolt, a Horvát Köztársaság Európai Unióhoz való csatlakozására figyelemmel készült harmadik kiegészítő jegyzőkönyvnek az Európai Unió nevében történő aláírásáról és ideiglenes alkalmazásáról
            
            
               AZ EURÓPAI UNIÓ TANÁCSA,
            
            
               tekintettel az Európai Unió működéséről szóló szerződésre és különösen annak 91. cikkére, 100. cikkének (2) bekezdésére, 207. és 211. cikkére, összefüggésben annak 218. cikke (5) bekezdésével,
            
            
               tekintettel a Horvát Köztársaságnak az Európai Unióhoz történő csatlakozásáról szóló csatlakozási okmányára, és különösen annak 6. cikke (2) bekezdésére,
            
            
               tekintettel az Európai Bizottság javaslatára,
            
            
               mivel:
            
            
               (1)Az egyrészről az Európai Közösség és annak tagállamai, másrészről a Mexikói Egyesült Államok közötti gazdasági partnerségi, politikai koordinációs és együttműködési megállapodást (a továbbiakban: globális megállapodás) 1997. december 8-án aláírták és 2000. október 1-jén hatályba lépett.
            
         
         
            
               (2)A Horvát Köztársaság csatlakozási okmánya 6. cikkének (2) bekezdése értelmében Horvátország vállalta, hogy csatlakozik az Európai Unió és tagállamai, valamint egy vagy több harmadik ország vagy nemzetközi szervezet által aláírt vagy megkötött megállapodásokhoz. Ha a konkrét megállapodások másként nem rendelkeznek, a Horvát Köztársaság a tagállamok nevében egyhangúlag eljáró Tanács és az érintett harmadik országok által megkötött jegyzőkönyvek útján csatlakozik ezekhez a meglévő megállapodásokhoz. 
            
            
               (3)A Tanács 2012. szeptember 14-én felhatalmazta a Bizottságot, hogy az érintett harmadik országokkal a vonatkozó jegyzőkönyvek elfogadására irányuló tárgyalásokat kezdjen. 
            
            
               (4)A globális megállapodásnak a Horvát Köztársaság Európai Unióhoz való csatlakozására figyelemmel készült harmadik jegyzőkönyvére vonatkozó megállapodásra irányuló tárgyalások a Mexikói Egyesült Államokkal sikeresen lezárultak.
            
            
               (5)A harmadik kiegészítő jegyzőkönyv szövege rendelkezik a jegyzőkönyv hatálybalépés előtti ideiglenes alkalmazásáról,
            
            
               ELFOGADTA EZT A HATÁROZATOT: 
            
            
               1. cikk
            
            
               A globális megállapodás harmadik kiegészítő jegyzőkönyvének az Unió nevében történő aláírására a Tanács felhatalmazást ad, figyelemmel a megállapodás megkötésére. 
            
            
               A jegyzőkönyv szövegét csatolták e határozathoz.
            
            
               2. cikk
            
            
               A Tanács elnöke felhatalmazást kap, hogy kijelölje a jegyzőkönyvnek az Unió és tagállamai nevében történő aláírására jogosult személy(eke)t.
            
            
               3. cikk
            
            
               A harmadik kiegészítő jegyzőkönyvet annak 5. cikke (3) bekezdésével összhangban ideiglenesen alkalmazni kell.
            
            
               4. cikk
            
            
               A Tanács felhatalmazást ad elnökének a harmadik kiegészítő jegyzőkönyv 5. cikkének (3) bekezdésében említett értesítés megtételére jogosult személy, illetve személyek kijelölésére.
            
            
               5. cikk
            
            
               Ez a határozat az elfogadásának napján lép hatályba.
            
            
               Kelt Brüsszelben, -án/-én.
            
            
               
                     a Tanács részéről
               
               
                     az elnök
               
            
         
         
            
                  
                     (1)
                  
                        A Tanács határozata az Európai Unió vagy az Európai Unió és tagállamai, valamint egy vagy több harmadik ország vagy nemzetközi szervezet által aláírt vagy megkötött megállapodásoknak a Horvát Köztársaság Európai Unióhoz történő csatlakozására való tekintettel történő kiigazítására irányuló tárgyalások megkezdésére való felhatalmazásról (13351/12 sz. tanácsi dokumentum, LIMITED).
               
            
      
    ---documentbreak--- 
      
         
               EURÓPAI BIZOTTSÁG
            Brüsszel, 2017.12.1.
            COM(2017) 722 final
            MELLÉKLET
            a következőhöz:
            JavaslatA TANÁCS HATÁROZATA
            az egyrészről az Európai Közösség és annak tagállamai, másrészről a Mexikói Egyesült Államok közötti gazdasági partnerségi, politikai koordinációs és együttműködési megállapodáshoz csatolt, a Horvát Köztársaság Európai Unióhoz való csatlakozására figyelemmel készült harmadik kiegészítő jegyzőkönyvnek az Európai Unió nevében történő aláírásáról és ideiglenes alkalmazásáról
            
               
         
         
            
               HARMADIK KIEGÉSZÍTŐ JEGYZŐKÖNYV
            
            
               AZ EGYRÉSZRŐL 
            
            
               AZ EURÓPAI KÖZÖSSÉG ÉS TAGÁLLAMAI,
            
            
               MÁSRÉSZRŐL 
            
            
               A MEXIKÓI EGYESÜLT ÁLLAMOK 
            
            
               KÖZÖTT LÉTREJÖTT 
            
            
               GAZDASÁGI PARTNERSÉGI, POLITIKAI KOORDINÁCIÓS ÉS EGYÜTTMŰKÖDÉSI MEGÁLLAPODÁSHOZ,
            
            
               A HORVÁT KÖZTÁRSASÁG EURÓPAI UNIÓHOZ TÖRTÉNŐ CSATLAKOZÁSÁNAK
            
            
               FIGYELEMBEVÉTELE CÉLJÁBÓL
            
            
                
            
            
               A BELGA KIRÁLYSÁG,
            
            
            
               A BOLGÁR KÖZTÁRSASÁG,
            
            
            
               A CSEH KÖZTÁRSASÁG,
            
            
            
               A DÁN KIRÁLYSÁG,
            
            
            
               A NÉMETORSZÁGI SZÖVETSÉGI KÖZTÁRSASÁG,
            
         
         
            
            
               AZ ÉSZT KÖZTÁRSASÁG,
            
            
            
                ÍRORSZÁG,
            
            
            
               A GÖRÖG KÖZTÁRSASÁG,
            
            
            
               A SPANYOL KIRÁLYSÁG,
            
            
            
               A FRANCIA KÖZTÁRSASÁG
            
            
            
               A HORVÁT KÖZTÁRSASÁG,
            
            
            
               AZ OLASZ KÖZTÁRSASÁG,
            
            
            
               A CIPRUSI KÖZTÁRSASÁG,
            
            
            
               A LETT KÖZTÁRSASÁG,
            
            
            
               A LITVÁN KÖZTÁRSASÁG,
            
         
         
            
            
               A LUXEMBURGI NAGYHERCEGSÉG,
            
            
            
                MAGYARORSZÁG,
            
            
            
               A MÁLTAI KÖZTÁRSASÁG,
            
            
            
               A HOLLAND KIRÁLYSÁG,
            
            
            
               AZ OSZTRÁK KÖZTÁRSASÁG,
            
            
            
               A LENGYEL KÖZTÁRSASÁG,
            
            
            
               A PORTUGÁL KÖZTÁRSASÁG,
            
            
            
               ROMÁNIA,
            
            
            
               A SZLOVÉN KÖZTÁRSASÁG,
            
            
            
               A SZLOVÁK KÖZTÁRSASÁG,
            
         
         
            
            
               A FINN KÖZTÁRSASÁG,
            
            
            
               A SVÉD KIRÁLYSÁG,
            
            
            
               NAGY-BRITANNIA ÉS ÉSZAK-ÍRORSZÁG EGYESÜLT KIRÁLYSÁGA,
            
            
            
               az Európai Unióról szóló szerződés és az Európai Unió működéséről szóló szerződés Szerződő Felei, a továbbiakban: a tagállamok és
            
            
            
               AZ EURÓPAI UNIÓ, a továbbiakban: az Unió,
            
            
            
                  egyrészről,
            
            
            
               A MEXIKÓI EGYESÜLT ÁLLAMOK, a továbbiakban: Mexikó,
            
            
            
                  másrészről,
            
            
            
               a továbbiakban együttesen: a Felek,
            
            
            
               MIVEL az egyrészről az Európai Közösség és annak tagállamai, valamint másrészről a Mexikói Egyesült Államok között létrejött gazdasági partnerségi, politikai koordinációs és együttműködési megállapodást (a továbbiakban: megállapodás) 1997. december 8-án Brüsszelben aláírták és 2000. október 1-jén hatályba lépett,
            
         
         
            
            
               MIVEL 2004. április 2-án Mexikóvárosban és 2004. április 29-én Brüsszelben aláírták a megállapodáshoz csatolt első kiegészítő jegyzőkönyvet,
            
            
            
                
            
            
            
               MIVEL 2006. november 29-én Mexikóvárosban aláírták a megállapodáshoz csatolt második kiegészítő jegyzőkönyvet,
            
            
            
               MIVEL 2011. december 9-én Brüsszelben aláírták a Horvát Köztársaságnak az Európai Unióhoz történő csatlakozásáról szóló szerződést (a továbbiakban a csatlakozási szerződés),
            
            
            
               MIVEL a Horvát Köztársaság csatlakozási szerződéshez csatolt csatlakozási okmánya 6. cikkének (2) bekezdése szerint a Horvát Köztársaság megállapodáshoz való csatlakozásáról az ahhoz csatolt jegyzőkönyv megkötése útján állapodnak meg,
            
            
            
               MIVEL a megállapodás 55. cikkével összhangban a megállapodás alkalmazásában „a Felek”: egyrészről a Közösség vagy annak tagállamai, illetve a Közösség és annak tagállamai, összhangban azoknak az Európai Közösséget létrehozó szerződés szerinti hatáskörével, másrészről pedig Mexikó,
            
            
            
               MIVEL a megállapodás 56. cikkével összhangban a megállapodást egyrészről azokon a területeken kell alkalmazni, amelyeken az Európai Közösséget létrehozó szerződés alkalmazandó, az abban a szerződésben meghatározott feltételekkel, másrészről Mexikó területén,
            
            
            
               MIVEL a megállapodás 59. cikkével összhangban a megállapodás két-két példányban készült angol, dán, finn, francia, görög, holland, olasz, német, portugál, spanyol és svéd nyelven, és valamennyi szöveg egyaránt hiteles,
            
            
            
                
            
            
            
               MIVEL a megállapodáshoz csatolt első kiegészítő jegyzőkönyv a Cseh Köztársaság, az Észt Köztársaság, a Ciprusi Köztársaság, a Lett Köztársaság, a Litván Köztársaság, Magyarország, a Máltai Köztársaság, a Lengyel Köztársaság, a Szlovén Köztársaság és a Szlovák Köztársaság Unióhoz történő csatlakozásának figyelembevétele céljából készült,
            
         
         
            
            
               MIVEL a megállapodás cseh, észt, lengyel, lett, litván, magyar, máltai, szlovák és szlovén nyelvű változatai ugyanazon feltételek mellett váltak hitelessé, mint a megállapodás eredeti nyelvein megfogalmazott változatai,
            
            
            
               MIVEL a megállapodáshoz csatolt második kiegészítő jegyzőkönyv a Bolgár Köztársaság és Románia Unióhoz történő csatlakozásának figyelembevétele céljából készült,
            
            
            
               MIVEL a megállapodás bolgár és román nyelvű változatai ugyanazon feltételek mellett váltak hitelessé, mint a megállapodás eredeti nyelvein megfogalmazott változatai,
            
            
            
               MIVEL e jegyzőkönyv 5. cikkének (3) bekezdése rendelkezik arról, hogy az Unió és annak tagállamai a jegyzőkönyv hatálybalépéséhez szükséges valamennyi belső eljárás befejeződése előtt ideiglenesen alkalmazzák a jegyzőkönyvet,
            
            
            
               A KÖVETKEZŐKBEN ÁLLAPODTAK MEG:
            
            
            
            
                
            
            
            
               1. CIKK
            
            
            
               Horvátország Szerződő Félként csatlakozik az egyrészről az Európai Közösség és annak tagállamai, másrészről a Mexikói Egyesült Államok között létrejött gazdasági partnerségi, politikai koordinációs és együttműködési megállapodáshoz.
            
            
            
            
         
         
            
            
            
            
               2. CIKK
            
            
            
               (1)
                     E jegyzőkönyv aláírását követően az Unió továbbítja tagállamainak, valamint a Mexikói Egyesült Államoknak a megállapodás horvát nyelvű változatát.
            
            
            
               (2)
                     E jegyzőkönyv hatálybalépésére is figyelemmel, a horvát nyelvi változat a megállapodás angol, bolgár, cseh, dán, észt, finn, francia, görög, holland, lengyel, lett, litván, magyar, máltai, német, olasz, portugál, román, spanyol, svéd, szlovák, valamint szlovén nyelvű változatára vonatkozóakkal megegyező feltételek mellett válik hitelessé.
            
            
            
            
               3. CIKK
            
            
            
               E jegyzőkönyv a megállapodás szerves részét képezi.
            
            
            
            
                
            
            
            
               4. CIKK
            
            
            
               E jegyzőkönyv két-két eredeti példányban készült angol, bolgár, cseh, észt, dán, finn, francia, görög, holland, horvát, lengyel, lett, litván, magyar, máltai, német, olasz, portugál, román, spanyol, svéd, szlovák, valamint szlovén nyelven, amely szövegek mindegyike egyaránt hiteles.
            
         
         
            
            
            
               5. CIKK
            
            
            
               (1)
                     E jegyzőkönyvet a Felek saját belső eljárásaiknak megfelelően írják alá és hagyják jóvá.
            
            
            
               (2)
                     E jegyzőkönyv az azon napot követő hónap első napján lép hatályba, amelyen a Felek értesítik egymást az ehhez szükséges belső eljárások befejezéséről.
            
            
            
               (3)
                     A (2) bekezdés sérelme nélkül a Felek megállapodnak abban, hogy az Unió és annak tagállamai a jegyzőkönyv hatálybalépéséhez szükséges belső eljárásaik befejeződéséig ezen jegyzőkönyv rendelkezéseit az azon napot követő hónap első napjától kezdődően alkalmazzák, amelyen az Unió és annak tagállamai értesítést küldenek az ehhez szükséges belső eljárásaik befejeződéséről, és a Mexikói Egyesült Államok értesítést küld e jegyzőkönyv hatálybalépéséhez szükséges belső eljárásainak befejeződéséről.
            
            
            
                
            
            
            
               (4)
                     Az értesítéseket az Európai Unió Tanácsának főtitkárához küldik el, aki e jegyzőkönyv letéteményese.
            
            
            
               FENTIEK HITELÉÜL az alulírott, e célból kellően meghatalmazott teljhatalmú megbízottak aláírták e jegyzőkönyvet.
            
            
            
               Kelt ….-ban/-ben, a … év … havának … napján.
            
            
            
               AZ EURÓPAI UNIÓ ÉS TAGÁLLAMAI RÉSZÉRŐL
            
            
         
         
            
               A MEXIKÓI EGYESÜLT ÁLLAMOK RÉSZÉRŐL